Publication: Magyar Közlöny
Issue: MK-2002-82 (Year: 2002, Number: 82)
Era: 1990-2004
Section: A Csongrád Megyei Közigazgatási Hivatal vezetõje indítványában azt kifogásolta, hogy az önkormányzat rendeletében az építmények utáni adó mértékének meghatározásánál a helyi adókról szóló 1990. évi C. törvény (a továbbiakban: Htv.) elõírásaitól eltérõ feltételeket és fogalmakat használ, illetõleg nem az építmény m
Paragraph Index: 37

b) a hitelintézetek, pénzügyi vállalkozások, biztosítók, befektetési vállalkozások vonatkozásában az építmény használatbavételi idõpontjától függetlenül.” III. Az indítványok megalapozottak. Az Alkotmány biztosítja a helyi önkormányzatok számára, hogy törvény keretei között megállapítsák a helyi adók fajtáit és mértékét. A helyi adózás kereteit a Htv. szabályozza. Az adómegállapítás joga a helyi önkormányzatokat illeti meg. E keretek között az önkormányzatok szabadsága abban áll, hogy bevezetik-e a helyi adót, a törvényben szabályozott adónemek közül melyiket vezetik be, a törvényben meghatározott keretek között milyen mértékû legyen az adó. Módjukban áll továbbá a törvényben megállapított adómentességeken és kedvezményeken túl további kedvezményeket és mentességet megállapítani. Az önkormányzatok azonban nem állapíthatják meg az egyes adónemeket, az adó alanyait és az adó tárgyát, sem a 2002/82. szám Htv. szerinti fogalmakat, ezeket a törvény szabályozza. A Htv. már idézett rendelkezései értelmében az építményadó olyan vagyoni típusú adó, amelynek alapján az adókötelezettség a lakás és a nem lakás céljára szolgáló épület, épületrész, valamint az építmény rendeltetésszerû használatához szükséges — a település rendezési tervében elõírt, vagy ennek hiányában a helyben szokásos mértéket meg nem haladó — földrészlet alapján keletkezik, mértékét pedig egységesen kell megállapítani az építmény m2-ben számított hasznos alapterülete vagy az építmény korrigált forgalmi értéke alapulvételével. Az építményadó alapjának és mértékének szabályozásakor a Htv. ezen kogens szabályai nem tették lehetõvé az önkormányzat számára az adó mértékének megállapításakor az adótárgytól független további szempontok figyelembevételét, sem az építmény fogalmának a törvénytõl eltérõ meghatározását.

Source: https://magyarkozlony.hu/hivatalos-lapok/4e837f504d08b7a3fc657d9926e04ec19cc8ce01/dokumentumok/a379150f888aac0035f6fd1ccea8dfbecc57522d/letoltes